Gigantium har de sidste par dage været plaget af traffikkaos i forbindelse med DM i skills.

I går fik et stort antal bilister bøder for at holde ulovligt på cykelstierne tæt på Gigantium. Og problemerne fortsatte i dag, hvor mange forgæves ledte efter parkeringsplads. Aalborg Kommune har sat ekstra skilte op for at imødegå problemet. Og politiet opfordrer til, at man som bilist bruger sin sunde fornuft: - Det er klart, at der har været stort pres på parkeringsforholdene derude med så mange besøgende. Men jeg kan kun opfordre til, at man bruger sin sunde fornuft som bilist. Bare fordi andre parkerer ulovligt er det jo ikke ensbetydende med at man selv kan gøre det, siger vagtchefved Nordjyllansd Politi Karsten Højrup Kristensen til TV2/Nord.